钦定古今图书集成/明伦汇编/氏族典/第151卷 > 《廖用贤尚友录》 > 袁涣
## 钦定古今图书集成/明伦汇编/氏族典/第151卷 > 《廖用贤尚友录》 > 袁涣

按《魏志袁涣传》：“涣字曜卿，陈郡扶乐人。当时诸公子
多越法度，而涣清静，举动必以礼。郡命为功曹，郡中
奸吏皆自引去。后辟公府，举高第，迁侍御史，除谯令，
不就。刘备之为豫州，举涣茂才，后避地江淮间，为袁
术所命。顷之，吕布击术于阜陵，涣往从之，遂复为布
所拘留。布初与刘备和亲，后离隙，布欲使涣作书詈”
辱备，涣不可，再三彊之，不许。布破，涣得归太祖。太祖
拜为沛南部都尉，迁为梁相，以病去官。后征为谏议
大夫、丞相军祭酒。前后得赐甚多，皆散尽之，家无所
储，时人服其清。魏国初建，为郎中令，行御史大夫事。
居官数年卒。